CELEX: C2005/143/10
Language: sk
Date: 2005-06-11 00:00:00
Title: Rozsudok Súdneho dvora (druhá komora) z 21. apríla 2005 vo veci C-267/03 (návrh na začatie prejudiciálneho konania podaný Högsta domstolen): Lars Erik Staffan Lindberg (Smernica 83/189/EHS — Postup pri informovaní v oblasti noriem a technických predpisov — Povinnosť oznámiť návrhy technických noriem — Vnútroštátna úprava hazardných hier a lotérií — Hry na hracích automatoch — Zákaz usporadúvania hier s hracími automatmi, ktoré nevydávajú výhry bezprostredne — Hrací automat typu „koleso šťastia“ — Pojem „technický predpis“)

11.6.2005   
            
            
               SK
            
            
               Úradný vestník Európskej únie
            
            
               C 143/9
            
         
      ROZSUDOK SÚDNEHO DVORA
   
   (druhá komora)
   z 21. apríla 2005
   vo veci C-267/03 (návrh na začatie prejudiciálneho konania podaný Högsta domstolen): Lars Erik Staffan Lindberg (1)
   
   (Smernica 83/189/EHS - Postup pri informovaní v oblasti noriem a technických predpisov - Povinnosť oznámiť návrhy technických noriem - Vnútroštátna úprava hazardných hier a lotérií - Hry na hracích automatoch - Zákaz usporadúvania hier s hracími automatmi, ktoré nevydávajú výhry bezprostredne - Hrací automat typu „koleso šťastia“ - Pojem „technický predpis“)
   (2005/C 143/10)
   Jazyk konania: švédčina
   Vo veci C-267/03, predmetom ktorej je návrh na začatie prejudiciálneho konania podľa článku 234 ES podaný rozhodnutím Högsta domstolen (Švédsko) z 10. apríla 2003 doručený Súdnemu dvoru 18. júna 2003, ktorý súvisí s trestným konaním vedeným proti Lars Erik Staffan Lindberg, Súdny dvor (druhá komora), v zložení: predseda druhej komory C. W. A. Timmermans (spravodajca), sudcovia C. Gulmann, R. Schintgen, G. Arestis a J. Klučka, generálny advokát: F. G. Jacobs, tajomník: H. von Holstein, zástupca tajomníka, vyhlásil 21. apríla 2005 rozsudok, ktorého výrok znie:
   
               1)
            
            
               Vnútroštátne predpisy ako zákon o lotériách (lotterilagen) 1994:1000 v znení zákona o zmene zákona o lotériách (lag om ändring i lotterilagen) 1996:1168 môžu byť technickým predpisom v zmysle čl. 1 bodu 9 smernice Rady 83/189/EHS z 28. marca 1983, ktorou sa ustanovuje postup poskytovania informácií v oblasti technických noriem a predpisov, keďže obsahujú zákaz usporadúvania hazardných hier prostredníctvom hracích automatov, keď je preukázané, že dosah predmetného zákazu je toho druhu, že nenecháva priestor pre iné ako čisto marginálne použitie predmetného výrobku v rozpore s jeho účelom použitia, alebo keď je preukázané, že tento zákaz môže mať významný vplyv na zloženie alebo povahu výrobku, alebo na jeho odbyt.
            
         
               2)
            
            
               Definovanie určitej služby, ktorá súvisí s konštrukciou určitého výrobku, novým spôsobom, hlavne takej, ktorá spočíva v prevádzke určitých hracích automatov, ako tomu bolo v prípade zákona o zmene zákona o lotériách 1996:1168, môže byť technickým predpisom, ktorý sa musí oznámiť v zmysle smernice 83/189, zmenenej a doplnenej smernicou 94/10, ktorou sa ustanovuje postup poskytovania informácií v oblasti technických noriem a predpisov, v prípade, že táto nová úprava neobsahuje len technické predpisy, ktoré, v prípade, že boli vydané v dotyčnom členskom štáte po nadobudnutí účinnosti smernice 83/189, opakuje alebo nahrádza vnútroštátne opatrenie bez toho, aby dopĺňalo nové alebo doplňujúce špecifikácie a pôvodné opatrenie bolo Komisii riadne oznámené.
            
         
               3)
            
            
               Zmena vo vnútroštátnej úprave z povoľovacieho režimu na zákaz môže byť okolnosťou, ktorá je dôležitá pre oznamovaciu povinnosť podľa smernice 83/189 v znení zmenenom a doplnenom smernicou 94/10.
               Vyššia alebo nižšia hodnota výrobku/služby alebo veľkosť trhu výrobku/služby nemá vplyv na oznamovaciu povinnosť podľa tejto smernice.
            
         
      (1)  Ú. v. EÚ C 213, 6.9.2003